cyanic-selkie/wikianc huggingface dataset:
Roxy Music
Dei siste albuma og slutten (1978–1983)
Roxy Music kom saman att i 1978 for å spele inn eit nytt album, Manifesto, men med ei ny besetning. Jobson var ikkje med lenger, og vart visstnok ikkje kontakta for innspelinga. På denne tida turnerte Jobson med sitt eige band, UK. På omslaget til Manifesto står Roxy Music oppførst som Ferry, Manzanera, Mackay, Thompson, og dei nye medlemmane Gary Tibbs (bass), Alan Spenner (bass) og Paul Carrack (klaverinstrument) Dei tre nyaste musikarane vart nedgradert til studiomusikarar på dei seinare utgjevingane.
Det kom tre singlar frå Manifesto, mellom anna dei store britiske hittane «Angel Eyes» (2. plass) og «Dance Away» (5. plass). Begge desse songane er ganske annleis frå albumversjonane, sidan «Dance Away» vart miksa på nytt for singelen og «Angel Eyes» vart spelt inn att heilt på ny.
Etter turneen og før innspelinga av det neste albumet, Flesh + Blood (1980), braut Thompson tommelen i ei motorsykkelulukke og måtte ta fri frå bandet. Kort tid etter forlet han bandet permanent. Ferry, Mackay og Manzanera var då dei einaste gjenverande medlemmane av Roxy Music, og dei nytta fleire studiomusikarar dei neste få åra (mellom andre Tibbs, Spenner, Carrack, Andy Newmark og Neil Hubbard). Albumet Flesh + Blood frå 1980 vart ein stor suksess i heimlandet og gjekk til topps på albumlista. Det gav dei òg tre hittar i Storbritannia, «Oh Yeah» (5. plass), «Over You» (5. plass) og «Same Old Scene» (12. plass).
Endringa i besetninga medførte òg ei markant endring i den musikalske stilen til Roxy Music. Borte var dei uventa elemanta og inn var komen eit glattare lydbilete. Rolling Stone kritiserte Manifesto («Roxy Music har ikkje gått disco. Dei har ikkje gått nokre andre stader heller» ) og Flesh + Blood («så sjokkerande dårleg at det skapar ein viss fascinasjon.» ), medan andre hylla gjenforeininga. Melody Maker sa om Manifesto «...dette kan vere det første forsøket på ei slik gjenforeining som nokon gong faktisk kan bli ein suksess, ein teknisk knockout mot alle odds.»
I 1981 spelte Roxy Music inn singelen «Jealous Guy», skriven og opphavleg innspelt av John Lennon. Roxy Music spelte inn «Jealous Guy» som ei hyllest til Lennon etter han døydde i 1980. Songen toppa den britiske singellista i mars 1981 og vart den einaste førsteplassen deira i heimlandet. Singelen vart ikkje gjeven ut på studioalbum.
Det åttande og siste studioalbumet til bandet Avalon frå 1982 var langt meir melankolsk med forsiktig utforma lydlandskap. Det vart ein stor kommersiell suksess og vann bandet tilbake ryktet hos kritikarane. og inneheld hitsingelen «More Than This». Trioen fekk med seg studiomusikarar og la ut på ein omfattande turne fram til 1983, då Ferry valde å legge ned bandet. Bandmedlemmane la så ut på sine eigne solokarrierar.
Gjenforeining (2001 til i dag)
Ferry, Manzanera, Mackay og Thompson kom saman att i 2001 for å feire 30-årsjubileet til bandet og ein ny turne. Dei følgde opp med ein festivalkonsert i Portugal og ein kort turne i USA i 2003. Brian Eno var ikkje med og han kritiserte motiva bak ei gjenforeining. Han sa, «eg likar berre ikkje ideen. Det gjev ein vond smak». Seinare sa Eno at kommentaren var henta ut av samanhengen. Manzanera og Thompson spelte inn og turnerte med Ferry i 2002 på albumet hans Frantic. Eno medverka òg til Frantic på songen «I Thought».
I 2002 gav Image Entertainment, Inc., ut konsert-DVDen Roxy Music Live at the Apollo med om lag 20 songar, samt intervju og øvingar.
I 2004 rangerte Rolling Stone bandet på 98. plass på lista deira over dei største artistane gjennom tidene.
Roxy Music spelte på Isle of Wight-festivalen den 11. juni 2005. Den 2. juli 2005 spelte dei «Jealous Guy», «Do the Strand» og «Love is the Drug» på Live8 i Berlin.
I mars 2005 vart det annonsert på den offisielle sida til Phil Manzanera at Roxy Music, med Brian Eno, hadde valt å gå i studio for å spele inn eit nytt album. Prosjektet kom til å bli første gong Eno arbeidde med Roxy Music sidan For Your Pleasure i 1973. Rykta var delvis sanne, og Eno medverka med to songar til albumet. Det vart derimot ikkje eit Roxy Music-album ut av det, men vart gjeven ut som eit soloalbum av Bryan Ferry kalla Olympia.
Juli 2006 la bandet ut på turne i Europa, og spelte mellom anna i Serbia og Makedonia. Den andre trommeslagaraen til Roxy Music, Andy Newmark, spelte på denne turneen, sidan Thompson var sjuk. Sommaren 2010 spelte igjen Roxy Music ein sommarturne. I januar og februar 2011 spelte Roxy Music sju konsertar i Storbritannia for å feire 40-årsjubileeet til bandet. Bandet turnerte vidare i Australia og New Zealand i februar og mars.
Stil og ettermæle
Den tidlege stilen og presentasjonen av Roxy Music var påverka av kunstskulebakgrunnen til fleire av medlemmane. Ferry, Mackay og Eno hadde alle studert kunst i Storbritannia i 1960-åra. Roxy Music var eit av dei første rockebanda som skapte og opprettheldt ein nøye gjennomtenkt utsjånad og stil gjennom sceneframferda deira, musikkvidoear, og omslag på album og singlar, samt reklameplakatar, kort og skilt. Dei fekk mellom anna hjelp til dette av motedesignaren Antony Price, hårstylisten Keith Mainwaring, fotografen Karl Stoecker, PR-rådgjevaren Simon Puxley og klassekameraten til Ferry, Nicholas De Ville.
Den engelske gruppa Madness er av artistane som har omtalt Roxy Music som ei inspirasjonskjelde og har gjort ei hyllest til Bryan Ferry i songen «4BF» (tittelen er i seg sjølv ein referanse til songen «2HB», som er ei hyllest til Humphrey Bogart på det første albumet). Andre artistar som har omtalt Roxy Music som ei inspirasjonskjelde er Steve Jones og Paul Cook frå The Sex Pistols, Siouxsie and the Banshees, The Cars, Grace Jones, Kate Bush, Adam Ant, The Human League, Japan, Duran Duran, ABC, Spandau Ballet, The Fixx, Depeche Mode, Men Without Hats, Annie Lennox, Morrissey, Jarvis Cocker og Neil Hannon.
Anders Widmark
Anders Widmark er ein svensk jazzpianist og -komponist fødd i Uppsala.
Musikk
Anders Widmark fullførte utdanninga si ved Musikkhøgskolen i Stockholm i 1986. Sidan det har han arbeidd som profesjonell musikar. Debutplata hans kom i 1991 og fekk namnet Sylvesters sista resa. Han spelte inn plata i samarbeid med songarinna Rebecka Törnqvist, som også platedebuterte med den same plata.
Sidan dette har han gjeve ut ei rekkje album, i samarbeid med fleire kjende artistar, t.d. Sara Isaksson, Louise Hoffsten, Bob Brookmeyer, Eddie Harris og Clark Terry. Han har gjeve ut to plater, Psalmer (1997) og Hymn (2004) der han har spelt inn improvisasjonar av salmar som er kjende i Sverige. Elles har musikken hans stundom vore iblanda hip-hop og soul, (på Anders Widmark and the Soul Quartet, 1992) og han har laga eigne versjonar av moderne hitar som «No Woman No Cry», «Waiting For a Train» og «Light My Fire» på Waiting for a Train (2006).
Utmerkingar
I 2003 gav han ut plata Genom varje andetag saman med Helen Sjöholm, og vann den svenske Grammis-prisen i klassen Årets visa. I 2005 vart han tildelt Jan Johansson-stipendet, til minne om den svenske jazzmusikaren Jan Johansson.
Mount Twiss
Mount Twiss er eit fjell (2000 moh) ved nordenden av Watlack Hills i Heritage Range i Ellsworth Mountains. Det vart kartlagd av United States Geological Survey (USGS) frå landmålingar og flyfoto teken av U.S. Navy i 1961-66. Det vart namngjeve av Advisory Committee on Antarctic Names (US-ACAN) etter John R. Twiss Jr. Twiss var ved McMurdo-stasjonen frå 1961–63, og var United States Antarctic Research Program (USARP) sin representant ved McMurdo-stasjonen i 1964-65, og deltok sidan i fleire ekspedisjonar i Antarktis.
Noto
Noto er ein by og ein kommune i provinsen Siracusa i regionen Sicilia i Italia. Kommunen har over 24 000 ibuarar og dekker ei flatevidd på 551 km². Byen Noto ligg 35 km sørvest for provinshovudstaden Siracusa, på sørskråningane av fjellkjeda Monti Iblei.
Dei fleste ibuarane arbeider i landbruket, industrien og med turisme.
Dagens by vart grunnlagd i 1703, sør for det gamle Noto som vart lagd i ruinar av eit jordskjelv i 1693. Noto er ein av dei seinbarokke byane i Val di Noto som er med på UNESCO si verdsavliste.
Christmas is Coming
Christmas is Coming er eit engelsk barnerim og julesong som kan ha ulike melodiar.
Rimet har følgjande tekst:
Bakgrunn
Teksten har ukjend opphav. Han blei gjeven ut i Bye-Gones i 1882, eit tidsskrift knytt til Wales og nærområda. Han blei også publisert i boka Shropshire Folklore året etter, der han skal ha blitt samla inn i Oswestry. Omtalen av gås som julemåltid peiker på eit opphav frå georgiansk tid eller viktoriatida, då dette blei vanleg. Songen blei nedteikna som del av eit rim knytt til Guy Fawkes- eller bonfire night den 5. november i Oldham ved Manchester i 1945.
Oppfordringa om å gje småpengar i ein hatt gjer at songen blir knytt til almissegjeving, som også er vanleg rundt juletider. Ifølgje songomtalen til The Kingston Trio blir songen ofte framført medan ein sender ein hatt rundt for å ta imot pengegåver.
Flau vind
Flau vind er kategori 1 Beaufortskalaen og vindsnøggleiken er då 0,3-1,5 m/s eller 1-6 km/t. I eldre sjønemning heiter vindstyrken laber kuling.
Christmas is Coming
Melodi
Songen kan framførast til mange ulike melodiar. Han kan også syngast som kanon. Han kan syngast til ein tradisjonell melodi som er ein variant av den engelske dansemelodien kjend som «Country Gardens». Det finst også melodiar komponert av forfattaren Edith Nesbit, Henry Walford Davies og Nick Reynolds.
Flau vind
Merk at flau vind er svakare enn svak vind.
Christmas is Coming
Innspelingar
The Kingston Trio spelte inn songen som ein kanon med tittelen «A Round About Christmas» til julealbumet The Last Month of the Year frå 1960. Harry Belafonte gav ut ein versjon på sitt julealbum  To Wish You a Merry Christmas frå 1962. For fjernsynsprogrammet Muppetshow og det tilhøyrande albumet John Denver and the Muppets: A Christmas Together frå 1979 blei det laga ein calypsoaktig versjon.
Flau vind
På land
Ein kan sjå vindretninga av vegen røyken driv.
Floridia
Floridia er ein by og ein kommune i provinsen Siracusa i regionen Sicilia i Italia. Kommunen har 23 000 ibuarar og dekker ei flatevidd på 26,2 km². Byen Floridia, som vart grunnlagd i 1628, ligg 12 kilometer vest for provinshovudstaden Siracusa.
Flau vind
Til fjells
Vinden kan så vidt kjennast. Det er tydeleg at snøfillene driv med vinden.
Christmas is Coming
Inspirasjon
Teksten har vore utgangspunkt eller inspirasjon for nye versjonar og songar, som Christmas in the Old Man's Hat av Noel Mcloughlin og Christmas Is a-Comin', skriven av Frank Luther og framført av Bing Crosby.
Floridia
Jordbruk, februk og småindustri er viktigaste næringane i kommunen.
Flau vind
Til sjøs
Det dannar seg krusingar på havflata og bølgjehøgda er 0,1 m.
Allison Ridge
Allison Ridge er ein fjellrygg, delvis snødekt, kring 0,5 nautiske mil vest for Mount Bunt i Aramis Range i Prince Charles Mountains i Antarktis. Han vart kartlagt frå flyfoto tekne av Australian National Antarctic Research Expeditions tekne i 1960 og vart namngjeven av Australian Antarctic Names and Medals Committee etter D. Allison, ein elektroingeniør ved Mawson-stasjonen i 1965.
Marcia Muller
Marcia Muller er ein amerikansk forfattar av romanar innanfor krimsjangrane mystikk og thrillerar.
Muller blei fødd i Detroit i Michigan og voks opp i Birmingham. Ho gjekk ut frå University of Michigan med ein grad i engelsk, og arbeidde som journalist for tidsskriftet Sunset.
Muller har skrive ei lang rekke romanar med den kvinnelege privatdetektiven Sharon McCone. Boka hennar Vanishing Point vann Shamus-prisen som beste detektivroman. Muller var blitt nominert for denne prisen fire gongar tidlegare. I 2005 blei ho tildelt ei utmerking frå forfattarlauget Mystery Writers of America. Tidlegare mottakarar av utmerkinga er mellom anna Alfred Hitchcock (1973) og Agatha Christie (1955).
Muller er gift med krimforfatteren Bill Pronzini, som ho har samarbeidd med om fleire romanar. I 1987 vann Muller Macavity-prisen saman med ektemannen. I 1994 blei ho tildelt ein Anthony-pris for romanen Wolf in the Shadows.
Andre verk
{{3kolonnar|
Frittståande romanar
}}
The Flying Burrito Brothers
The Flying Burrito Brothers var ei amerikansk countryrockgruppe som blei skipa i 1968 i California av dei to tidlegare The Byrds-medlemmane Gram Parsons og Chris Hillman.
Soge
Gruppa spelte ei elektrifisert form av country og var svært stilskapende, både musikalisk og visuelt. Med dei to første albuma sine The Gilded Palace of Sin (1969) og Burrito Deluxe (1970) sette dei standarden for det ein seinare kom til å kalla countryrock.
Det nyskapande i musikken til Burritos Brothers var måten dei kombinerte den kjenslevare intensiteten til countrymusikken med krafta og verkemidla til rocken. I tillegg til Gram Parsons sin song var lydbildet til bandet prega av «Sneaky» Pete Kleinow sin steelgitar og Chris Hillman si koring. Dei andre bandmedlemmane på dei to første albuma var Chris Ethridge (på The Gilded Palace of Sin) og Bernie Leadon og Michael Clarke (på Burrito Deluxe).
Gram Parsons og Chris Hillman skreiv dei fleste songane. Blant dei meste kjende songane er «Christine's Tune», «Sin City», «Juanita», «Hot Burrito #1», «Lazy Days» og «Cody, Cody». I tillegg til eigne komposisjonar spelte dei ein del coverversjonar som blant andre The Rolling Stones sin «Wild Horses» (som Parsons fekk løyve av Keith Richards til å spela inn eit år før Stones sjølv gav han ut på albumet Sticky Fingers) og James Carrs sin «At the Dark End of the Street».
Glattalpsee
Glattalpsee er ein innsjø ved Glattalp, oppfor Bisisthal i kommunen Muotathal i kantonen Schwyz i Sveits. Han har eit overflateareal på 0,39 km².
The Flying Burrito Brothers
Soge
Gruppa fekk aldri noko stort kommersielt gjennombrot, men blei lagt merke til av artistar som Bob Dylan og The Rolling Stones. I tillegg til musikken blei The Flying Burrito Brothers kjend for dei fantastiske scenekostyma sine laga av Nudie Cohn, som tidlegare hadde laga kostyme til stjerner som Elvis Presley og Merle Haggard. Parsons sine kostyme var det mest iaugefallande med broderi av marijuanablad og andre narkotiske plantar.
Glattalpsee
Kjelder
Glattalpsee Lago Glattalpsee
The Flying Burrito Brothers
Soge
Parsons forlét gruppa etter at dei gav ut Burrito Deluxe, og dette førte til at kreativiteten til gruppa blei skadelidende. Chris Hillman slutta i gruppa nokre år etter Parsons. Kleinow gjekk ut av grupppa for å bli studiomusika, medan Leadon forlét henne for å grunnleggja The Eagles. Al Perkins og Kenny Wertz erstatta dei på ein siste turné hausten 1971. Gruppa gav ut Last of the Red Hot Burritos, eit konsertalbum frå turneen som blei godt motteke, i mai 1972.
Gruppa blei oppløyst i 1972, men gjenoppretta i 1975 med ny besetning. Gruppa har fortsett fram til i dag med ulike namn. The Flying Burrito Brothers har vore ei stor inspirasjonskjelde for mange alternative country-artistar, som Ryan Adams, Uncle Tupelo, Wilco, Steve Earle og Beachwood Sparks.
Medlemmar
{{kolonnar|colwidth=400px|col1=
Burrito Deluxe
}}
Morgenstiernekysten
Morgenstiernekysten er kyststrekninga mellom Kapp Circoncision og Kapp Valdivia på den norske Bouvetøya i Søratlanteren. Han ligg nordvest på øya, og er vendt mot nord. Han er om lag fire km lang.
Lengst aust på kysten ligg Smalstranda. Frå Olavstoppen like sør for kyststrekninga stupar Eimstupet ned mot kysten. Om lag halvvegs langs kyststrekninga kjem Posadowskybreen ned mot sjøen og i nærleiken av Kapp Circoncision kjem Horntvedtbreen eit stykke ned fjellsida.
Japanmakak-rhadinovirus
Japanmakak-rhadinovirus (JMRV) er eit rhadinovirus som nyttar japanmakaken som vert. Det vart funne i arrvev hjå japanmakakar med den demyeliniserande sjukdomen japanmakakencefalomyelitt, ein sjukdom som kan minna om menneskesjukdomen multippel sklerose.
Morgenstiernekysten
Eit eldre namn på kysten er Morellrevet.
Japanmakak-rhadinovirus
Japanmakak-rhadinovirus er nært i slekt med rhesusape-rhadinovirus. Mellom dei kjende menneskevirusa er det nærast i slekt med Kaposi-sarkom-assosiert herpesvirus.
Genomet til japanmakak-rhadinovirus kodar for fleire mikro-RNA, der fleire er homologe til mikro-RNA frå Kaposi-sarkom-assosiert herpesvirus og rhesusape-rhadinovirus.
Virginia Plain
Rik Kenton, som vart med i bandet etter at Graham Simpson forlet bandet, spelar bass på «Virginia Plain». Songen byrjar forholdsvis roleg, før han brått aukar i volum når første vers startar. Dette var visstnok gjort for å lure radiovertar og DJar som spelte songen. Songen har ikkje refreng.
Tittelen på songen er henta frå eit av måleria til Ferry, som han målte som student. Gitarsoloen til Phil Manzanera vart totalt improvisert.
Fylkesveg 647 i Rogaland
Fylkesveg 647 i Rogaland går mellom Laugaland og Funningsland i Hjelmeland kommune. Vegen er 8,6 km lang.
Pachino
Pachino er ein by og ein kommune i provinsen Siracusa i regionen Sicilia i Italia. Kommunen har 22 000 ibuarar og dekker ei flatevidd på 50,5 km². Byen Pachino, som vart grunnlagd i 1758, ligg 53 km sørvest for provinshovudstaden Siracusa.
Folk i Pachino arbeider i hovudsak i landbruksnæringar som vinproduksjon og tomatdyrking (Pomodoro di Pachino), samt fiskeri i landsbyen Marzamemi.
Neot Mordechai
Neot Mordechai (hebraisk skrift ) er ein kibbutz i Øvre Galilea i Israel. Han er eit medlem av Kibbutz-rørsla, og høyrer til Øvre Galilea regionale kommune.
Historie
Kibbutzen vart grunnlagd 2. november 1946 av immigrantar frå Tsjekkoslovakia, Tyskland og Austerrike. Han vart kalla opp etter Mordechai Rozovsky, ein sionistaktivist i Argentina.
Barkholt
Barkholt er den tekniske nemninga på ein hudplanke som er tjukkare enn dei tilliggjande plankane i bordkledinga på skroget til eit sjøfarty. Hudplanken er gjerne plassert i fribordet der skipet er breiast i tverrsnittet, og har eksistert sidan antikken for over 2000 år sidan.
Eit av dei første bevisa på bruk av barkholt som forsterkning av skroget, er sett på ein vase frå 500-talet fvt.som viser eit lite gresk handelsskip. Barkholtet fungerer dels som sliteflate når fartøyet ligg fortøydd mot kai eller bolverk. Det første arkeologiske beviset på dette er frå Kyrenia-vraket som har vorte datert til ca. 300 fvt. På den intakte bordkledinga var den tolvte bordgangen eit barkholt over dobbelt så tjukk som gjennomsnittet.
Balkholtet kom med kravellbygginga til Skandinavia, mellom anna i Noreg der nemninga vart nytta for éin eller ei rad kraftige plankar eller bjelkar brukt som ytterkledning på skipssida rett ut for eller like under eit dekk. I norske kjelder støtta ein på både enkelte og dobbelte barkholt, som truleg går på den aktuelle tjukkleiken.I det dansk-norske trelastforordninga den 2. september 1628 var det forholdsavgjort på 6-8 tommar i tjukkleik og 15 tommar i breidde på eit barkholt.
The Dave Clark Five Return!
The Dave Clark Five Return! er det andre amerikanske studioalbumet til det engelske rockebandet The Dave Clark Five. Det inneheld singelen «Can't You See That She's Mine» og versjonar av «Rumble» av Link Wray & His Wray Men, «On Broadway» av The Drifters og Disney-songen «Zip-a-Dee-Do-Dah».
Ti av dei tolv songane er henta frå debutalbumet til bandet i Storbritannia, A Session With The Dave Clark Five.
Medverkande
The Dave Clark Five
George Kobayashi
George Kobayashi er ein tidlegare japansk fotballspelar.
Super Mario 3D Land
Super Mario 3D Land er eit plattformspel som er utvikla av Nintendo EAD Tokyo og utgjeve av Nintendo til Nintendo 3DS. Spelet vart utgjeve internasjonalt i løpet av november 2011 og var det første spelet i Super Mario-serien som kom ut til Nintendo 3DS. Ein etterfølgjar til spelet, Super Mario 3D World, vart utgjeve til Wii U i 2013.
Super Mario 3D Land og etterfølgjaren skil seg frå andre spel i Mario-serien av di dei kombinerer spelemekanikkar både frå tradisjonelle, todimensjonale Mario-spel og moderne, tredimensjonale Mario-spel i sandkassestil. Spelet introduserer ei rekkje nye element til serien, som nye hjelpemiddel som gir Mario nye tamar. Handlinga i 3D Land er som i tidlegare spel i Super Mario-serien, med fokus på innsatsen til Mario for å redde prinsesse Peach som er vorte kidnappa av Bowser.
Do You Love Me
«Do You Love Me» er ein hitsingel frå 1962 av The Contours for Motown sitt Gordy Records. Songen var skriven og produsert av Berry Gordy jr. og vart den einaste hitsingelen til The Contours på Billboard Hot 100-lista i USA. Songen nådde Topp 40 på lista to gonger, først i 1962 og igjen i 1988.
Songen har ein falsk slutt ved 2:26.
Originalutgåva
Berry Gordy skreiv «Do You Love Me» med tanke på at The Temptations skulle spele han inn. Dei hadde til då ikkje hatt store hittar. Men Gordy fann ikkje gruppa då dei skulle spele inn songen, då dei hadde drege til Detroit for ein konsert.
Gordy kom så over The Countours, og med ønske om å spele inn og gje ut «Do You Love Me» så snart som mogeleg, valde Gordy å la dei spele inn songen hans i staden for The Temptations.
«Do You Love Me» vart den femte utgjevinga på Gordy Records, og vart ein suksess. Han selde over ein million eksemplar og nådde tredjeplassen på Billboard Hot 100 i tre veker frå 20. oktober 1962 og gjekk heilt til topps på Billboard R&B Singles-lista. Eit album med singelen, Do You Love Me (Now That I Can Dance), kom så ut. Ingen av dei seinare singlane til The Countours klarte å leve opp til suksessen til «Do You Love Me».
I andre media
«Do You Love Me» vart mykje nytta i filmen Dirty Dancing frå 1987 og var med på å gjere songen populær på ny. Songen vart gjeven ut på singel igjen og vart ein hit for andre gongen, då han nådde 11. plassen på Billboard Hot 100 i august 1988.
Medverkande
The Countours:
Jalan Bani Bu Hassan
Jalan Bani Bu Hassan er ein provins i Ash Sharqiyah Sør guvernement i Oman. Det er den største provinsen i landet etter areal og dekkjer 12 130 km². Den varierte geografien i provinsen gjer han til ein populær turistplass. Byen er omgjeve av Wahiba-sanden i vest og dei høge Al Hajer-fjella i aust, medan sjølve byen ligg på ei slette med ørkenvegetasjon og planta palmetre.
Baggott Ridge
Baggott Ridge er ein låg rygg, stort sett snødekt, som ligg 1,5 nautiske mil vest for Baldwin Nunatak og 7 nautiske mil sør-sørvest for Mount Starlight i Prince Charles Mountains i Mac. Robertson Land. Han vart kartlagt frå landmålingar og flyfoto under Australian National Antarctic Research Expeditions i 1955–65, og vart namngjeven av Australian Antarctic Names and Medals Committee etter P.J. Baggott, ein radiotelegrafist ved Mawson-stasjonen i 1965.
Nebbkval
Nebbkval (Hyperoodon ampullatus) er ein tannkval i spisskvalfamilien. Han er nært i slekt med sørnebbkvalen, som lever på den sørlege halvkula, men denne vert rekna som ein eigen art. Nebbkvalen lever i Nord-Atlanterhavet, både på amerikansk og europeisk side. I europeiske farvatn lever han frå Gibraltar i sør til Svalbard i nord. Han fyller ei snever nisje i økosystemet, ved å leva hovudsakleg av blekksprut av slekta Gonatus. Han fangar maten sin hovudsakleg nær havbotnen, på djupner heilt ned til 1400 meter. Det vart drive kommersiell kvalfanst på nebbkvalen frå 1850-åra til 1970-åra. 80 000 individ vart fanga totalt. Det meste av fangsten på arten vart driven frå Noreg, men Noreg avslutta denne fangsten i 1973. Bestanden i norske farvatn har teke seg opp att etter fredninga, men har truleg endå ikkje nådd nivået frå før fangsten tok til.
Misgav Am
Misgav Am (hebraisk skrift, tyder 'Folkefestninga') er ein kibbutz i Øvre Galilea nord i Israel. Han ligg nær grensa til Libanon og byen Kiryat Shmona, og høyrer til Øvre Galilea regionale kommune.
Handball-NM 2011/Kvinner
Noregsmeisterskapen i handball 2011 for kvinner vart vunnen av Larvik Håndballklubb etter finalesiger 37 – 13 over Stabæk Idrætsforening framfor 2 948 tilskodarar.
Misgav Am
Misgav Am ligg 840 meter over havet og i eine dalsida til Huladalen med den libanesiske landsbyen El Adisseh på andre sida.
Handball-NM 2011/Kvinner
Finalen
Finalen vart avvikla i Oslo Spektrum torsdag 30. desember 2010. Etter ein treg start «gikk alt Larviks vei. De scoret og scoret, og Cecilie Leganger plukket omtrent alt av skudd.» Frå pausesiffera 18 – 6 gav Larvik seg ikkje før det stod 37 – 13 på resulttavla.
Misgav Am
Historie
Misgav Am vart grunnlagd i 1945. Ein av grunnleggjarane var dr. Reuven Moskovitz. Han var fødd i 1928 i Romania, overlevde Holocaust og immigrerte til Israel. Han skipa fleire organisasjonar, mellom anna Neve Shalom, der han budde sidan 1972.
Handball-NM 2011/Kvinner
Finalen
Linn Sulland vart toppskårar for Larvik med 9 mål. Tine Stange skåra 6 mål, Tine Kristiansen 5, Amanda Kurtovic 4, Karoline Breivang 3, Isabel Blanco 3, Linn-Kristin Riegelhuth Koren 2, Sara Breistøl 2, Thea Mørk 2, Pernille Wibe 1. Målvakt: Cecilie Leganger.
Saksofonisten Chris White
Biografi
White byrja å spele saksofon då han var 13 år gammal. Han starta å spele faste konsertar nokre år seinare og starta i National Youth Jazz Orchestra og turnerte med andre musikarar (som France Gall). Han vart med Dire Straits i 1985 for dei to siste verdsturneane deira, og spelte både på Live Aid-konserten og Nelson Mandela-konserten i 1988.
Handball-NM 2011/Kvinner
Finalen
Stabæk-måla kom ved Karoline Næss 4, Stine Oftedal 4, Jenny Sneve, Lisa Bernhardsen, Christina Solheim Andersen, Kristine Nørstebø, Hanna Oftedal 1.
Misgav Am
Historie
Like etter åtaket gjekk israelske soldatar inn i Sør-Libanon for å fjerne terroristane som heldt til der og legge ytterlegare press på palestinske terroristar i Libanon. Israel trekte seg ut etter fem dagar etter kraftig politisk press frå USA.
Handball-NM 2011/Kvinner
Finalen
Dommarane straffa Stabæk med to 2 minutts-utvisingar, Larvik fekk ingen.
Misgav Am
Historie
Under den andre Libanonkrigen i 2006, var fleire tusen israelske soldatar i stilling nær Misgav Am.
Saksofonisten Chris White
Biografi
I mai 1990 vart han med i The Notting Hillbillies og eit år seinare gav han ut det første soloalbumet sitt, Shadowdance. Ei motorsykkelulukke i 1993 hindra han frå å turnere med Pink Floyd.
I 2007 spelte White med Tom Jones og Bryan Ferry på Concert for Diana ved Wembley Stadium.
Han er i dag ein del av coverbandet The Straits, som spelar Dire Straits-songar, i lag med Alan Clark, Chris White, Terence Reis, Steve Ferrone, Mickey Feat, Adam Philips og Jamie Squire.
Gunnar Isachsen
Gunnerius Ingvald Isachsen var ein norsk offiser og oppdagar.
Isachsen vart premierløytnant i kavaleriet 1891, rittmeister 1899, fekk avskjed som fastlønna offiser 1917 og major i landvernet 1924. Gunnar Isachsen var styrer (og seinare den første direktøren) av Norsk Sjøfartsmuseum frå 1923.
Han var med på Otto Sverdrup sin ekspedisjon med «Fram» 1898-1902 som topograf, og kartla store område av inntil då ukjende øyar nord for Canada. Frå 1903 til 1905 deltok han i fransk militærteneste i Algerie og Paris, og i 1906 og 1907 leia han ekspedisjonar til Svalbard. Desse var utsendt og betalt av fyrst Albert I av Monaco.
I 1909 og 1910 leia han sine eigne statsunderstøtta ekspedisjonar til Spitsbergen, og ved desse ekspedisjonane grunnla han det seinare norske systematiske forskingsarbeidet på Svalbard. Ved handsaming av Spitsbergenspørsmålet på fredskonferansen i Paris 1919 var Gunnar Isachsen den norske regjering si tekniske delegerte. Gunnar deltok i ekspedisjonar til Aust-Grønland i 1923 og 1924, og var med særskilt oppdrag på kvalfangst i Rosshavet 1926-27, Statens kvalinspektør i Sørishavet 1929-30, leiar av den fjerde Norvegia-ekspedisjonen rundt Antarktika 1930-31.
Han er avbilda på eit norsk frimerke i 2006, i høve 100-årsminnet for utforskinga av Svalbard.
Tony Woodcock
Tony Woodcock, fullt namn Anthony Stewart Woodcock, er ein engelsk tidlegare fotballspelar. Han var angrepsspelar på Nottingham Forest, FC Köln og Arsenal FC.
Klubbspel
Woodcock fekk sin ligadebut med andredivisjonslaget Nottingham Forest heilt på tampen av vårsesongen 1974. Fyrst eit par år seinare spelte han seg til fast plass i fyrsteellevaren. Han bidrog mykje til at Forest rykte opp til 1. divisjon våren 1977. Eitt år seinare stod han og lagkameratane att som engelske ligameistrar og vinnarar av ligacupen 1978. Våren 1979 lukkast Nottingham Forest å vinne ligacupen på ny, for så å vinne med 1-0 over Malmö FF i europacupfinalen på Olympiastadion i München.
Sommaren 1979 vart Woodcock overført til tyske FC Köln, ein klubb han spelte for fram til 1982. Dei fire sesongane mellom 1982 og 1986 tente han Arsenal FC i heimlandet. Der etter flytta han tilbake til Köln i Tyskland. Han spelte så to sesongar for FC Köln og frå 1988 til -90 for andredivisjonslaget Fortuna Köln.
Landslagsspel
Frå mai 1978 til februar 1986 deltok Woodcock i 42 landskampar. Han representerte England under europameisterskapen 1980 og verdsmeisterskapen 1982. I alt skåra han 16 landslagsmål.
Vietor Rock
Klippa ligg 1,2 km sør-sørvest for Nikopol Point, 7,16 km nordaust for President Head, Snow Island, 5,5 km aust-nordaust for Long Rock og 4,52 km aust-søraust for Devils Point.
Esmarchkysten
Esmarchkysten er ei kyststrekning på vestkysten av Bouvetøya som ligg mellom Kapp Circoncision og Catoodden. Kysten er kalla opp etter Jens Esmark (1763-1839) som var ein norsk mineraolog og professor ved Universitetet i Oslo. Kyststrekninga er kring 6,5 km lang.
Langs kysten finn ein Nyrøysa og Westwindstranda i nord med Keisarryggen like vestom. Om lag halvvegs langs kysten ligg Norvegiaodden og Bollevika med Bennskjera utanfor og Mosbytoppane oppfor fjellsida. På kvar side av Mosbytoppane går Aagaardbreen i nord og Engelbrechtbreen i sør ned i fjellsida mot sjøen på. Like nord for Catodden går Sjøelefantstranda.
Golzernsee
Golzernsee eller Golzerensee er ein innsjø ved Golzern i kantonen Uri i Sveits. Han har eit overflateareal på 5,7 ha. Golzern ligg i Maderanerthal og er tilgjengeleg via kabelvogn frå Bristen (kommunen Silenen). Innsjøen er ein populær fiskestad.
Karakalpakstan
Karakalpakstan er ein sjølvstyrt region vest i Usbekistan. Næringslivet består av produksjon og eksport av bomull. Hovudstaden i regionen er Nukus, som ligg ved Aralsjøen.
Området har namn etter karakalpak-talande karakalpakfolk. Dette namnet er sett saman av 'kara', som tyder 'svart', og kalpak, 'hatt' eller 'lue'. Sisteleddet -stan tyder 'land'.
Geografi
Folketalet i Karakalpakstan er estimert til rundt 1,7 millionar. I 2007 blei det estimert at rundt 400 000 av dei var karakalpakfolk, 400 000 usbekarar og 300 000 kasakhar. Språket karakalpak er rekna som nærare kazakhisk enn usbekisk. Språket blei skrive med modifiserte kyrilliske bokstavar i sovjettida, og har blitt skirve med latinske bokstavar sidan 1996.
I tillegg til Nukus er andre større byar Xojeli (Ходжейли), Taxiatosh (Тахиаташ), Shimbai (Шымбай), Konirat (Қоңырат) og Moynaq (Муйнак), ein tidlegare hamneby ved Aralsjøen som no ligg på tørt land.
Historie
Karakalpakstan dekkjer oldtidsriket Khwarezm, men er omtalt i klassisk persisk litteratur som Kāt (کات). Mellom rundt 500 f.Kr. og 500 e.Kr. omfatta området eit frodig jordbruksland ved hjelp av omfattande kunstig vatning. Karakalpakfolk som levde som nomadiske gjetarar og fiskarar blei først omtalte på 1500-talet.
Karakalpakstan blei avstått frå Khiva-khanatet til Tsar-Russland i 1873. Regionen blei skipa av Sovjetunionen i 1925. Under Sovjetunionen var det eit sjølvstyrt område innan Den russiske sosialistiske føderative sovjetrepublikken før det blei del av Usbekistan i 1936.
På grunn av den store minskinga av Aralsjøen er Karakalpakstan no ein av dei fattigaste delane av Usbekistan. Regionen lir av tørke, dels grunna vêrmønster men også i stor grad fordi vatnet i Amu og Syr-Darja for det meste blir brukt opp aust i landet. Feilslåtte avlingar har ført til at 48 000 folk har mista hovudinntektskjelda si, og mangel på reint drikkevatn har ført til ei oppblomstring av infeksjonssjukdommar.
Jarl Eriksen
Jarl Eriksen er ein norsk tidlegare ishockeyspelar. Han representerte Idrettslaget Manglerud/Star.
Eriksen deltok i vinter-OL for Noreg i 1988 i Calgary der laget fekk ein tolvteplass.
Som skodespelar deltok han i den norske spelefilmen Hockeyfeber (1983), regissert av Oddvar Bull Tuhus, i rolla som ishockeyspelaren Roy.
Selma
Selma er eit kvinnenamn som kan komme frå engelsk med opphav i det  irske stadnamnet Selma, kjend frå Ossiansongane, eller frå det tyske kvinnenamnet Anselma.
Bruken av namnet i Noreg
Namnet Selma kom i vanleg bruk mot slutten av 1800-talet, særleg i Østfold og Oslo, men populariteten fall i tida rundt første verdskrigen. Rundt år 2000 steig populariteten til namnet kraftig att.
Rosolini
Rosolini er ein by og ein kommune i provinsen Siracusa i regionen Sicilia i Italia. Kommunen har vel 21 000 ibuarar og dekker ei flatevidd på 76,2 km². Byen ligg 49 kilometer sørvest for provinshovudstaden Siracusa.
Ibuarane i Roslini er i hovudsak sysselsett i jordbruket, med feavl og i industrien.
Staden var bebygd allereie i romartida og under Bysants. Dagens by vart bygt opp på staden frå 1713.
Liwa-provinsen
Liwa er ein provins (wilayat) i Al Batinah Nord guvernement i Oman. Han ligg nord for Sohar og har ein livleg marknad der det vert selt lokale varer og fersk fisk. Festninga Awla Ya'rab, bygd i kvit leire, ligg på stranda i Harmul-området. Området har vasskjelder, undergrunnskanalar og grotter.
Oksana Omeljantsjik
Oksana Aleksandrovna Omeljantsjik er ein ukrainsk tidlegare turnar frå Ulan-Ude som representerte Sovjetunionen. Ho vart i 1985 verdsmeister i mangekamp. Omeljantsjik var kjent for si entusiastiske og energiske framtoning, og for originaliteten og vanskegraden i øvingane.
Aktiv turnar
Etter femteplass i mangekamp i sovjetmeisterskapen 1983 og fjerdeplass året etter, sigra Omeljantsjik i mangekampen og vart sovjetmeister år 1985. Under europameisterskapen kom ho på bronseplass i mangekampen i, bakom landskvinna Jelena Sjusjunova og austtyske Maxi Gnauck. Elles i EM vann ho gull i bom-øvinga, sølv i frittståande og bronse i skranke.
Omeljantsjik deltok så i Turn-VM 1985 i Montreal. Ho var med på å vinne lagtevlinga, utan å nå opp mot sitt beste. Dermed var ho ikkje kvalifisert til finalen i mangekamp. Men lagleiinga valde å vrake Olga Mostepanova og Irina Baraksanova, og erstatte dei med Omeljantsjik og Sjusjunova. Dei to svarte med å dele fyrsteplassen i mangekamp. Omeljantsjik vann elles gullmedaljen i frittståande med ei makelaus øving.
Turnleiar
Omeljantsjik har vore både trenar, dommar og leiar for kvinnene sin tekniske komité i det ukrainske turnforbundet.
Kenyu Sugimoto
Kenyu Sugimoto er ein japansk fotballspelar.
Vodoley Rock
Vodoley Rock er ein holme som strekkjer seg 220 m frå nordvest til søraust og er 110 m brei i Barclay Bay på vestsida av Ioannes Paulus II Peninsula på Livingston Island i Sør-Shetlandsøyane i Antarktis. Området vart vitja av tidlege selfangarar på 1800-talet som operererte frå nærliggande Byers Peninsula og Cape Shirreff..
Han er kalla opp etter busetnaden Vodolej nord i Bulgaria. Holmen ligg 1,2 kmvest-sørvest for Dreyfus Point, 1,8 km vest-sørvest for Scesa Point, 5,28 km nordvest for Scesa Point og 4,5 km nordaust for Frederick Rocks.
Chapman Ridge
Chapman Ridge er ein rygg med ei høgd opp mot 300 moh som strekkjer seg 3 nautiske mil sørvest frå Byrd Head. Han vart oppdaga av British Australian New Zealand Antarctic Research Expedition i 1929–31, under Mawson, og kartlagt av norske kartografar frå flyfoto tekne under Thorshavn-ekspedisjonane i 1936–37. Han vart namngjeven av Australian Antarctic Names and Medals Committee etter P. Chapman, ein polarlysforskar ved Mawson-stasjonen i 1958.
Moosburg an der Isar
Moosburg an der Isar er ein by og ein kommune i Bayern i Tyskland med 19 309 ibuarar. Byen ligg på ei øyr mellom elvane Isar og Amper, 45 kilometer nordaust om München. Her er både kjemisk, elektro- og næringsmiddelindusti, og i tillegg den største fabrikken til truck-produsenten Jungheinrich.
Moosburg fekk byrettar i 1331.
Fylkesveg 650 i Rogaland
Fylkesveg 650 i Rogaland går mellom Vikaneset og Randa på Randøy i Hjelmeland kommune. Vegen er 8,8 km lang. Saman med dannar han ringveg på Randøy.
Marktoberdorf
Marktoberdorf er ein by og ein kommune i Bayern i Tyskland. Kommunen omfattar 95,2 km² og hyser 18 769 ibuarar. Byen, som ligg 758 meter over havet, er krinssete i Landkreis Ostallgäu.
Ein stor traktorfabrikk er største sysselsetjar i kommunen, lagar traktormerket Fendt.
Bergen Kristeleg Folkeparti
Bergen Kristeleg Folkeparti er Kristeleg Folkeparti sitt lokallag i Bergen kommune. Det var nettopp i Bergen at partiet i 1933 vart skipa. Bergen KrF har følgjande seks lokallag: Bergenhus KrF, Bergen Vest KrF, Arna KrF, Åsane KrF, Fana KrF og Bergen KrFU.
I perioden 2003-2007 deltok Bergen KrF i eit byråd gått ut frå Høgre, Venstre og KrF. Etter kommunevalet i 2007 gjekk partiet inn i samarbeid med Høgre og Frp. Samarbeidet med Høgre og Frp heldt fram etter kommunevalet i 2011.
Can't You See That She's Mine
Mellomspelet byrjar med teksten «People talk and try to break us up. Well we know they don't understand», som er henta direkte frå Ray Charles-songen «Sticks And Stones» frå 1960.
B-sida til singelen, «No Time To Lose», var henta frå det førre albumet deira, Glad All Over.
Lars Haugen
Lars Haugen er ein norsk  ishockeyspelar. Han speler for Idrettslaget Manglerud Star. Haugen har tidlegare spelt i Sparta Warriors, Manglerud Star, i HC Sjakhtar Soligorsk i Kviterussland og i Lørenskog IK i Noreg. Moderklubben er Manglerud Star.
Spant
Spant er avstivingar, tverrstivarar, av huda i eit skip eller fly, men kan òg brukast i andre konstruksjonar. Ei tynn plate avstiva med spant er normalt lettare og krev mindre byggemateriale enn om plata åleine skulle vera tjukk nok til å bera si eiga vekt og eventuelle ytre laster.
Historisk har treskip vorte bygd ved at ein først hogg til og la på plass kjølen. Deretter sette ein opp stamnene og spanta for å danna dei loddrette linjene til skipsskroget. Utanpå spanta kledde ein eit plankelag som vart huda på skipet. Hudplankane ligg i dag nesten alltid kant i kant, og denne byggemåten vert kalla i så fall for kravellteknikk. Dette gjev ein konstruksjon med tverskipsspant og er i dag vanlegast i mindre skip. I moderne, store skip kan ein òg velja langskipsspant.
Spanta kan gå i heile lengda elle høgda på skipet, men vil med jamne mellomrom kvile på bjelkar som går på tvers av spanta og tek opp kreftene som verkar i desse.
Både små og store trebåter i Nord-Europa er ofte bygd i skalbyggingsteknikk, som oftast klinkbygt (bordane overlappar kvarandre litt langs kantane). Eit slikt samanhengande skal er så sterkt at tverrstivarane kan verta gjort ganske spinkle. Dei vert sett inn i båtane etter at borda er sette på plass, og vert kalla helst band i staden for spant. Både vikingskip og alle norske robåttypar (t.d. oselvar) er klinkbygte, og utstyrte med band i staden for spant.
For småbåtar i plast og fiberglas er spantkonstruksjonar ikkje så vanleg. Der gjev formstøyping og sjølvberande konstruksjonar langt på veg spanta overflødige.
Yoshitada Yamaguchi
Yoshitada Yamaguchi er ein tidlegare japansk fotballspelar.
Shintaro Kurumaya
Shintaro Kurumaya er ein japansk fotballspelar.
Lisleherad stavkyrkje
Lisleherad stavkyrkje var ei stavkyrkje i Lisleherad i Notodden kommune i Vestfold og Telemark. Eldste kjende omtale er frå 1427, og stavkyrkja vart bygd om fleire gonger før ho vart riven for å gje plass til dagens Lisleherad kyrkje. Ved ei synfaring i 1668 vert det sagt at kyrkja har tre gavlar og ein omgang, idet gavlane av Lorentz Dietrichson vert tolka som inngangar. Desse er altså markerte med gavlar på svalgangen. I 1730 er kyrkja skildra som lita og med tårn, og ho har framleis svalgangen intakt. I 1811 vart kyrkja utvida og bygd om. Dietrichson trur at det stavbygde skipet vart behalde, medan nye delar vart opførte i lafteverk. Kyrkja skal etter dette ha vore kald og trekkfull. Siste gudstenesta vart halde 2. juledag 1873. Så vart kyrkja riven, og den nye kyrkja vart innvigd i 1876.
Inventargjenstander fra stavkirken
To portalplankar frå kyrkja er i Oldsaksamlinga, der ein òg finn ein madonnafigur og ei vasskanne med løveform.
Sasa i Israel
Sasa (hebraisk skrift ) er ein kibbutz i Øvre Galilea nord i Israel. Han ligg kring 1,5 km frå grensa til Libanon, og høyrer til Øvre Galilea regionale kommune.
Historie
Kibbutzen vart grunnlagd i januar 1949 av ein gar'in nordamerikanske Hashomer Hatzair-medlemmar på landområdet til den avfolka palestinske landsbyen Sa'sa'. Sa'sa' vart øydelagd av israelske brigadar den 30. oktober 1948. Sa'sa' overgav seg utan motstand og det kom seinare påståandar om israelske hardferder etter overgjevinga. Mange av dei opphavlege innbyggjarane i Sa'sa bur i dag i Nahr al-Bared, ein palestinsk flyktningleir i Libanon,, medan andre har busett seg i den nærliggande Jish.
På området til kibbutzen skal den påståtte grava til rabbien Levi ben Sisi ligge, som i røynda døydde langt borte i Babylon på første halvdelen av 200-talet.
Marktredwitz
Marktredwitz er ein by og ein kommune nordaust i Bayern i Tyskland. Kommunen omfattar 49,5 km² og hyser 17 019 ibuarar. Byen, som ligg 529 meter over havet, er 13 km unna grensa mot Tsjekkia.
Sankt Demetriuskatedralen
Sankt Demetriuskatedralen (russisk Дмитриевский собор) i byen Vladimir om lag 200 kilometer aust for Moskva i Russland vart bygd i 1191 og vigsla til Den heilage Demetrius frå Thessaloniki. Byggherre var Vsevolod III, òg kalla Vsevolod det store reiret (1154–1212), storfyrste av Vladimir frå 1177. Opphavleg var det kring katedralen eit tårnpryda galleri som knytte saman katedralen og fyrstepalasset, men dette vart rive ned under ei restaurering av katedralen på 1800-talet. Innvendig finst det nokre fragment av freskomåleri frå 1100-talet, særleg av ei dommedagframstilling.
Ytterveggane på katedralen er dekte av ei mengd relieff som for det meste framleis er originale, men somme er rekonstruksjonar frå restaureringa på 1800-talet. Interessant frå ein nordisk synsstad er at her finst scener som syner episodar frå sagaen om Sigurd Fåvnesbane, òg kjend frå norske stavkyrkjeportalar; elles kan mellom anna sjåast scener frå livet til Aleksander den store, scener som refererer seg til storverka til den greske segnhelten Herakles, skildringar frå Det gamle testamentet i Bibelen, særleg om livet til kong David og meire.
Katedralen står på UNESCOs verdsarvliste.
Anne-Kathrine Parow
Anne-Kathrine Parow var ein norsk lærar, kultursjef og politikar for Ap. Ho var ordførar i Trondheim frå 1982 til 1984.
Bakgrunn
Anne-Kathrine Larsen var fødd på Orkanger som dotter av kommunesekretæren Kolbjørn Jacob Larsen og kona hans Esther Togstad. Ho var syster av den seinare ordføraren i Orkdal, Rudolf Larsen, og kusine av fylkesutdanningssjefen og politikaren Johan Solheim. Ho tok lærarprøven ved Sagene lærerskole i 1961 og 2. avdeling spesialpedagogikk ved Trondheim lærerhøgskole i 1976.
Karriere
Anne-Kathrine Larsen var lærar i fem år, og konsulent hos skulesjefen i Trondheim kommune i eit år. Ho gifta seg med den seinare tannlegen Peter Parow (bror til Anneliese Dørum).
Parow blei fyrste gong vald inn i Trondheim bystyre under det såkalla kvinnekuppet i 1971.
Parow var varaordførar i Trondheim frå 1980 til 1981. Frå 1. januar 1982 til 31. desember 1984 var ho ordførar, som den fyrste kvinna i vervet. Deretter var ho tilsett som kultursjef i Trondheim kommune frå 1982 til 1992, og som kultursjef i Steinkjer kommune frå 1993 til 1997.
Parow gifta seg på nytt i 1987 med dåverande rådmann Axel Buch, ein høgremann som tidlegare hadde vore varaordføraren hennar. Dei budde på garden Hammer på Inderøy i nokre år til han døydde i 1998.
Anne-Kathrine Parow døydde i 2001 etter kort tids sjukeleie. Ho blei gravlagd på Havstein kirkegård.
Parow er den fyrste kvinnelege ordføraren som fekk ein veg kalla opp etter seg, i 2019 på Tiller.
Mathias Emilio Pettersen
Mathias Emilio Pettersen er ein norsk  ishockeyspelar. Han speler for University of Denver i NCAA. Han spelte for Omaha Lancers i 2016/17-sesongen og for Muskegon Lumberjacks i 2017/2018. Han forplikta seg til å spele for University of Denver i National Collegiate Athletic Association (NCAA) Division I frå hausten 2018.
Pettersen har også spelt i Lørenskog IK i Norge. Moderklubben er Manglerud Star.
Terje Gilje
Terje Walter Gilje er ein norsk politikar og næringslivsmann frå Bergen. Gilje er administrerande direktør i Bergen og Omegn Boligbyggelag (BOB). Tidlegare har han mellom anna hatt ansvar for Telenor si utbygging på Kokstad i Bergen.
Gilje representerte Kristeleg Folkeparti i Bergen bystyre 2007-2011 (finanskomiteen) som fast møtande representant for byråd Lisbeth Iversen.
Fylkesveg 651 i Rogaland
Fylkesveg 651 i Rogaland går mellom Randøy bru og Randa i Hjelmeland kommune. Vegen er 7,9 km lang og dannar saman med ringveg på Randøy.
Clague Ridge
Clague Ridge er ein delvis snødekt steinrygg kring 5 nautiske mil sørvest for Armonini Nunatak i Prince Charles Mountains. Han vart kartlagt frå flyfoto tekne av Australian National Antarctic Research Expeditions tekne i 1960, og kalla opp etter E.L. Clague, som var vêrobservatør på Wilkes-stasjonen i 1962.
Kenneth Larsen
Kenneth Larsen er ein norsk trenar for Lørenskog Ishockeyklubb og tidligare ishockeyspelar frå Oslo. Moderklubben hans er Vålerenga Ishockey. Han har spelt i Lørenskog Ishockeyklubb, og har spelt fleire kampar på landslaget.
Galiche Rock
Galiche Rock (bulgarsk скала Галиче, ‘Skala Galitsje’) er ein stor holme utanfor Somovit Point på austkysten av Robert Island i Sør-Shetlandsøyane i Antarktis som strekkjer seg 300 meter frå nordvest til søraust og 180 meter i nordaust-sørvest.
Holmen er kalla opp etter busetnaden Galitsje nordvest i Bulgaria. Galiche Rock ligg 150 meter nordaust for Somovit Point, 780 meter sør for Kitchen Point og 900 meter nord for Batuliya Point.
Hadchit
Hadchit (òg kalla Hadshit eller Hadchite, arabisk حدشيت) er ein gammal fønikisk busetnad i Bsharri distrikt i Nord guvernement i Libanon. Han ligg i Qadishadalen, oppom den sørlege delen av dalen, Wadi Qannoubinedalen. Alle innbyggjarane i landsbyen er maronittiske katolikkar.
Demografi
Innbyggjarane i Hadchit var ei blanding av mange folk. Majoriteten var kanaanittar, fønikararog aramearar, som seinare vart kjend som assyrarar.
Junya Ito
Junya Ito er ein japansk fotballspelar.
Göscheneralpsee
Göscheneralpsee er ein innsjø i kommunen Göschenen i kantonen Uri i Sveits. Volumet til reservoaret er 76 mill. m³ og han har eit overflateareal på 1,32 km².
Roxy Music av Roxy Music
Roxy Music er debutalbumet til det engelske rockebandet Roxy Music, gjeven ut 16. juni 1972.
Minoru Kobata
er ein tidlegare japansk fotballspelar.